
Concertul pentru trombon si orchestra 
de Maia Ciobanu 


Carmen Popa 


Motto: „Continuitatea creației implică 

reinventarea traditiilor, înnoirea lor prin fluidizare. Ceea ce face 
diferența între un stil și altul, între o estetică și alta, între 
diferitele personalităţi si epoci este, de asemenea, cantitatea 
noului înglobat, parametrii pe care-i afectează.” 

(Maia CIOBANU: Manifest elitist 2016) 


Concertul pentru trombon și orchestră, ultimul dintre 
opus-urile concertante ale compozitoarei, a fost finalizat în anul 
2013. Dedicat lui Barrie Webb - nume fastuos al concertelor și 
festivalurilor internaţionale, el a fost prezentat de acesta în 
premieră, în data de 24 mai 2019, la Sala Radio, în ediția a 
XXIX-a a S.I.M.N., în compania Orchestrei Nationale Radio, 
condusă de dirijorul Gheorghe Costin. 

Firul Ariadnei pe care l-am urmat în demersul nostru 
analitic a fost reprezentat, în primul rând, de „cantitatea noului 
înglobat” și „parametrii pe care-i afectează”, aspect care s-a 
împletit armonios cu cel estetic, al redimensionării temerare a 
interferenţei Eroicului cu Tragicul — proiectate în balans, în 
termeni muzicali pe cât de profunzi, pe atât de actuali. Nu mai 
putin important s-a dovedit fluxul narativ — o constantă stilistică 
care încântă. Și nu în ultimul rând, în împletitura unică în felul 
sau, a intrat si calitatea evocatoare a muzicii, care, de fiecare 
dată, învăluie, emotioneaza, motivează. 

Autoarea, care se dezvăluie ca făuritoare de inedite și 
sugestive alcătuiri formale, a conceput lucrarea în două părți: 
partea | a concertului are funcţia unui preludiu-expozeu de 
concert, un inspirat preambul al părţii a Il-a, gândită ca o 
continuare a formei de sonată - iniţiată în partea |, împlinită în 
cea de-a ll-a - prin profilarea sectiunilor cu caracter de 

dezvoltare si repriza, conturata la nivel macro-formal ca o 
insolită forma de sonata-simfonica concertanta, în cadrul 
careia demersul componistic unduieste in surprinzatoare bucle 
evolutive, cu substrat ontic-afectiv. Se evidenţiază nu doar 
interferente nuantate de tipare si genuri, ci si pluristratificari 
temporale. 

Opţiunea pentru trombon, ca instrument - vedetă, 
constituie o alegere neobișnuită dar extrem de semnificativă 
prin ideea asumării depline a explorărilor creatoare alternative. 
De-a lungul întregului concert, discursul trombonului e o 
remarcabilă pledoarie protagonistes, relevând multitudinea si 
diversitatea posibilităţilor tehnice, timbrale, de virtuozitate ș 
expresie ale acestui versatil instrument. 

Începutul părții I se distinge prin apelul strict la percuție: 
wood-block — atac în f, cu execuţie progresiv mai rapidă, 
rezultată din diminutia ritmică tot mai accentuată, toba mică și 
tom-tom-urile - cu execuţie în tremolo. Acestora li se adaugă 
viorile - vioara | solo și vioara a Il-a solo, ambele cântând între 
căluș și cordar, în registrul acut — generând un efect sugestiv. 
Execuţia în valori foarte mici (saisprezecimi și treizecidoimi) 
fragmenteaza în mod accentuat discursul acestora, 
împingându-l jin zona  straniului. Atacul în tremolo 
impulsionează debutul arcuirilor expresive ample sau 
punctează fraze scurte, asimetrice. Pe acest fond anxios, al 
proximititatilor timbrale si sonore, esentializat în mesaj și 
semantică, își face intrarea trombonul, în registrul grav, pe Si, 
cu tremolo ad libitum, urmat de conectarea pe Re — pe care se 
si iniţiază o emisie ondulată, asemenea unui vibrato de largă 
amplitudine. Parcursul iniţial al instrumentului solist (de la a 
doua jumătate a măsura 9 până la măsura 16 inclusiv), 
reprezintă prologul discursului său triplu articulat. Fiecare 
segment se distinge printr-un aspect caracteristic: primul aduce 
în prim plan fundamentala - ancoră, evidenţiată prin repetiţie 
ritmică diminutivă; al doilea vocalizează în mod spectaculos 
discursul trombonului, prin rostirea unor litere (consoane)-silabe 
(„R—Sch—H—”), efectuată concomitent cu emisia propriu-zisă, 
generând sonorități nu doar inedite, ci cu totul speciale; al 
treilea propune sonuri descinzând din universul timbral generos 

al percuţiei, ca încă o incitanta variantă a exprimării 
instrumentale a protagonistului. Atrage astfel atenţia, încă din 
debut, crochiul irezistibil al trombonului - personaj tulburător, 
realizat cu mână de maestru, care impresionează prin concizie: 
în doar 7 măsuri se desfășoară un discurs configurat mozaicat, 
de o expresivitate densă și o rostire virtuozică, generând un 
profil neașteptat, spectaculos, al acestui instrument, rar creditat 
ca solist de compozitori (ex.1, p.1-2). 


Bagh Barr il +@ 7 


oaa a lea TAIMA 


Tema A (măs.17-19) e urmată de o punte percutată pe 
re (mas. 20-21) ce tinteste al doilea segment al temei - Avar. 
(mas. 22-25) — aparținând grupului tematic A. Capul tematic se 
bazează pe o interesantă succesiune de intervale melodice 
diatonice ascendente, ca un summum de interogatii și uimiri 
(derulate, într-un ostinato, cu reverberatii existențiale), rostite, 
în contextul lucrării, mereu in crescendo, imperativ (ex.2, p.2). 

Introdus printr-o punte, grupul tematic B este sustinut 
doar de o parte a instrumentelor de percutie si este alcatuit din 
B1 centrat pe do# (mas. 31-33), prezentat in quasi-tremolo si 
B2 - dramatizat nu numai prin acelasi tip de tremolo in 
crescendo, ci si prin evoluţia melodica rotită în cercul intervalic 
al unei terțe micsorate (ex.3, p.2-3). 


<= > a a > pid > 


Secţiunea Expozitivă este completată de o reluare a 
materialului tematic din Prolog — un quasi Epilog al Sectiunii 
Expozitive, cu funcţie de repriză, elaborat diferit prin tratarea 
variată, conjugată cu o inspirată tehnică combinatorie (element 
tematic A, elemente din segmentul 1 al Prologului, elemente din 

segmentul 2 al Prologului, Tema A, Tema B - aceasta din urma, 
reconfigurata prin intermediul unui aliaj subtil cu profilul 1 din 
Prolog — ex.4, p.4-5). 


Partea | este structurată bipartit. Secţiunea a Il-a este 
bivalentă funcţional, clar diferită de prima, prezentându-se, în 
primul rând, ca Episod tematic de intens travaliu componistic 
și având totodată un rol de liant între prima secţiunea a Partii | 
și Partea a II-a. Un prim aspect definitoriu îl constituie faptul că 
ea este rezervată aproape exclusiv orchestrei. Al doilea aspect 

semnificativ este reprezentat de lirismul tematic, evidentiat si 
mai mult de căldura timbrală a instrumentelor de coarde, 
angrenate în bucle imitative eterofone cantabile (asemenea 
volutelor din existența - gândirea umană), încadrabile — prin 
dinamica evoluției — în cursul arhetipal al rotirii. Rotirea se înalţă 
însă treptat, într-o spirală a devenirii, chiar dacă, paradoxal, 
iniţierea circulară melodica, prinsă într-o quasi-incantatie 
polifonică (eterofonă), urmează cursul descendent-ascendent. 
Deschiderea buclelor e aici orientată în sus (substrat arhetipal 
feminin, am putea observa noi) și astfel, încărcătura 
conceptuală se conjugă firesc cu expresia polisemantică 
(particularitate stilistică a autoarei). Se inițiază un domol 
perpetuum mobile, în valori de optimi, fluidizat de euritmii, cu 
evoluţie ascendentă, urmărind cucerirea registrului acut, deci a 
dimensiunii verticale, din care va rezulta implicit și extinderea 
ambitusului general. E câștigată, de facto, exprimarea 
orchestrală plenară. Metafora genezei și devenirii eu-lui, a 
înmuguririi și edificării aspirationale, a verticalizării treptate a 
conștiinței, transpare din sensuri — la propriu si la figurat. 
Inserarea, în oglindă, a unor incipituri tematice A se conjugă cu 
ilustrarea binomului simplu-compus/complex, pe fondul curgerii 
melopeei ondulat-eterofone (ex.5, p.6). 


a 

În această reiterare tematică, solistul are intervenţii cu 
adevărat spectaculoase în registrul acut, în tetracordul superior 
al octavei |, arcuind finalul în cădere, pe 10m fa-RE (octava 
mică - octava mare), în cantabile. De aceea, intervenţia 
trombonului, în debutul Sectiunii a Il-a, nu conturează doar 
complementaritati — prin intermediul cărora transpare echilibrul; 
ea este solitară, solistul rămânând apoi, până la finalul părții, în 
plan secund, într-un fel de așteptare. 

E edificatoare, în acest sens, abordarea attacca a părții 
a Il-a, în care protagonistul revine în forță. Întorcându-ne la 
tema lirică a orchestrei, aceasta devine treptat dominantă prin 
cooptarea, din aproape în aproape, a tuturor instrumentelor, 
procedeu prin care forța sonoră nu rezultă doar din crescendo- 
ul general în desfășurare, ci și din cumulul volumelor și totodată 
a timbrurilor instrumentale. Texturile sonore diatonice se 
conturează expresiv. 

Preluarea temei cantabile rotite (în cercul unor intervale 
anume, ce se succed continuu) la instrumentele de suflat din 
lemn, aduce o nouă extindere a ambitusului, o creștere a 
densităţii sonore și totodată o îmbogăţire timbrală, ca și rotirea 
deschiderii buclelor, cu sensul ascendent-descendent, deci cu 
deschiderea orientată, de data aceasta, în jos (așadar cu profil 
Yang). Complementaritatea caracterizează si acest traiect 
arhetipal (Yin-Yang), în conjunctie cu tipul cântului rotit. De 
altfel, intersanjabilitatile  arhetipale (roata, spirala, 
complementaritatile Yin-Yang, precum și adoptarea principiului 
iterativ — ca forță motrice a ostinato-ului omniprezent), aduc 
plusul lor specific, reliefând perspective noi — inedite deschideri 
formale, atemporalitatea, subtilele implicaţii psihologice ale 
repetitiei, exprimabile în reînnoite și variate forme, echilibrul. 
Marcarea temporală explicită a timpanului, de mare efect 
dinamic, induce dramatism. E scurgerea implacabilă a timpului, 
cu accente tragice. 

Freamătul pianului (preluat de la corzi — vl |, vic 1,2), 
care se alătură tutti-ului, în registrul grav, conferă profunzime 
dezbaterii (ex.6, p.14-15-16...). 

Accelerarea tempo-ului (Piu mosso, mas. 91, p.15), 
dublată de dinamizările ritmice și de aglomerările cromatice în 
cadrul unor intervale mici, accentuează noile valențe dramatice 
ale temei — cu expresive reiterări incantatorii. Intrările succesive 
ale cornilor (în măs. 97, p.12), respectiv ale trompetelor (în 
mas. 105, p.14) imbogatesc armonia de ansamblu. Sporirea 
intervențiilor cu caracter improvizatoric, pe sunete date dar 
prezentate într-o ordine aleatoare, la vioara a ll-a (pe 
segmentul de vârf al octavei | continuând cu segmentul de bază 
al octavei a Il-a), urmată de clarinet (octava a l-a), vioara | 
(octava a Il-a) și pian (octava a III-a), — toate se înscriu într-o 
semnificativă traiectorie ascendentă (ex.7, p.18), care incumbă 

libera exprimare, susținută printr-o formula de împletire în tutti 
a energiilor creatoare. 
. traieetale alcendeuta general 


—— 


Procesul este expansiv, de acumulare. Cresterea e 
impresionantă, atingând, la final, apogeul. E sentimentul plenar 
— sublim în esenţa sa - al atingerii unui prag vital, acela al 
descoperirii și afirmării propriei conștiințe, implicit al 
transcenderii către o entitate superioară, ca principiu cauzal 

originar. Ascensiunea înspre Înalt schimbă perspectivele, 
generând revelații. Climaxul e succedat de un cluster diatonic 
pe Mi (cuprins în consonanta perfectă a 8-vei), ce aduce o 
rarefiere bruscă a densității, produsă simultan cu o diminuare a 
intensității (forte-piano), sugerând un respiro reflexiv înaintea 
intrării propriu-zise în joc, odată cu debutul părţii a Il-a. E 
reflectată muzical, in mod atât de inspirat — prin cluster-ul 
diatonic, cu fine irizări cromatice, cristalizate în consonanta 
perfectă a 8-vei pe Mi - o noua stare a spiritului, relevata în 
secţiunea finală (ex.8, p.18) 

- metaforă sumativa a asumării ideii de depășire 
continuă a propriilor limite, dintr-un autentic imbold eroic (ca o 
condiție sine-qua-non a evoluției si împlinirii personale), 
moment de relansare a unui proces magnific. Prin cele două 
secțiuni ale sale, partea | oferă astfel două blocuri tematice 
distincte, bogate în semnificaţii, creatoare de emoție. 

Partea a Il-a ne introduce abrupt în Dezvoltarea de 
amploare, cu caracter improvizatoric, uzitând idei și teme 
enunțate în Preludiul-expozeu, precum și altele noi, ce se 
desfășoară într-un pronunțat spirit ludic. Fiecare noua 
spirală/rotire - etapă a elaborării înseamnă o depășire în 
profunzime, complexitate, virtuozitate, e) abordare 
neconvenţională/inedită a intervențiilor  solistice sau/şi 
orchestrale, într-o întrecere uneori inclestata, prinsă în corzile 
unei retorici devenite imperativă, alteori marcată de imbold 
estetic si de fascinația jocului (se disting interventiile inspirate si 
spectaculoase in interpretare ale protagonistului). Abordările 
sub specie ludi - atât ale solistului cât si ale orchestrei - se 
desfăşoară într-un emulativ spirit variational, aspect ce induce o 
amplă dar in acelaşi timp o semnificativă deschidere formală. 
Spre finalul Dezvoltării se conturează o quasi cadență cu statut 
special, apoi identificăm Repriza, dupa care ne reintalnim cu 
acelaşi tip de cadență, dar cu unele aspecte marcate si mai 
pronuntat de aleatorism si de fluidizante interferente culturale. 
Nu contează doar partitura — rolul — ci și, într-o măsură 
semnificativă, actul re-creator. Conceptualizările transpar 
dincolo de prim-planul ludic captivant, de muzica însăși: 
proiecția paradigmei sinelui - zbaterile acestuia, abisurile 
intuitiei, spirala aspirațiilor, suflul focului sacru, condiţia 
speranței, încrederea în sine intră în rezonanţă cu revigorarea 
spiritului de a lupta, de a rezista. Toate sunt procese deductibile 
din text. Spre deosebire de prima parte a concertului, partea ll- 
a are, mai degrabă, structura unui monolit, care doar la o 
analiză minuțioasă ne relevă sectiuni-subsectiuni-segmente, 
bine sudate între ele. Trecerea în revistă a schemei formale 
generale, e totuși relevantă în ecuaţia întregului. 

Sectiunile majore sunt: |) Secţiune cu caracter de 
Dezvoltare (măs.1 — măs.114; cadenta quasi-recitativ-lamento 

mas.95 - măs.103); Il) Secţiune cu caracter de Repriza 
(măs.115 — mas.144); III) Coda evolutivă, cu funcţie de a 2-a 
Dezvoltare (mas.145 — măs.173); cadenta atipică — quasi- 
recitativ-bocet a solistului (măs.174 — măs.206); IV) Status- 
quo final meditativ (măs.207 — măs.214). 

Cu o densitate ideatică consistentă, ingenioasă, 
susținută de una sonoră elaborată și flexibilă, secţiunile 
definitorii ale actului secund al concertului oferă un cadru ideal 
de punere în valoare a potenţialului expresiv, virtuozic și de 
comunicare al trombonului solist. În spiritul tendinței de a spori, 
în termeni cât mai aleși și diverși, calitatea expresiei acestuia 
(în primul rând), precum și gradul de complexitate și virtuozitate 
al discursului dar și pe cel de libertate și originalitate promovat 
prin deschiderile aleatoare conjugate cu calitatea improvizatiei, 
toate elementele tematice intrate în procesul efervescent al 
elaborării, toate  desfășurările din cadrul acestor 
sectiuni/segmente, se metamorfozează în sensurile menţionate. 

Intrând în logica unei abordări sistematice, în cadrul 
secțiunii cu caracter de Dezvoltare, se observă, într-o primă 
fază, transformările evidente ale Temei A, în sensul augmentării 
progresive (pe întreg parcursul Dezvoltării, nu doar la început) a 
salturilor intervalice - aspect ce aduce cu sine plusuri de 
dificultate în interpretare și impune o flexibilizare accentuată a 
discursului solistic. Suita atât de sugestivă de intervale- 
întrebări-uimiri, ce reprezintă primul segment al temei A devine, 
la un moment dat, în debutul Dezvoltării, o succesiune 
repetitivă de disonante absolute. Așadar, se schimbă mesajul! 
Incipit-ul tematic A generează noi idei cu caracter tematic, care 
au un curs mult mai dens, mai sinuos, brăzdat de salturi 
intervalice mari (13m ascendente), aducând apoi în arsenalul 
exprimării, agile glissando-uri, care au drept momente- 
interludiu, pasaje ornamentale de virtuozitate (cu evoluţie 
cromatică semicirculară complementară, pe spaţii mici, cu mini- 
evadări în sens ascendent, înscrise în spirală), preluate din 
desfășurările orchestrei, din partea | (sunt preluări ale unor 
elemente tematice). Edificator este ex.9 (măs.6 - măs.13, p.20- 
21). 

Aceasta inedita idee - C, cu reala pregnanta tematica, 
decurgand totusi din ideile tematice existente, expusa la 
începutul Dezvoltării, are un final spectaculos, asigurat de 
glissando-ul ascendent ad libitum al trombonului. in discursul 
panoramat al solistului din aceasta sectiune, intervin mai des 
momente demonstrative de improvizatie rapida in alternanta cu 
salturi mari, cu pasaje ornamentale de virtuozitate si glissando- 
uri de efect. Texturile bazate pe clustere suprapuse se intetesc, 
unele dintre acestea evoluând în sensul unei interesante 
dinamici interioare, manifestate într-un spaţiu inter-rotit, spațiu 
în care mișcările semicirculare-circulare, cele dintâi derulate în 
sens complementar, se intretes cu linii improvizate, generând, 
în exterior, o expresivă mișcare ondulată (ex.10, măs.26, p.22- 
23). 

Traiectoriile ascendente, de tip scară, din Dezvoltare, 
distribuite în nuclee disonante (de semitonuri), se desfășoară, 
de asemenea, pe fondul unor texturi de clustere suprapuse 
(unele bazate pe o dinamică inter-rotită, improvizată, cu contur 
ondulat), fiind susţinute, cu strălucirea timbrală caracteristică, 
de instrumentele de suflat (trp., cl., ob., fl.), în diferite combinații 
(ex.11, măs.18 - mas.23, p 23-24) care imbogatesc si dau 
consistență texturilor. Ascensiunea si timbrul pătrunzător 
imprimă o altă vibraţie si tind spre orizonturi transcendente. 

——— =: 


O altă apariție tematică relevantă derivă din elemente 
ale secţiunii B, supuse travaliului variational prin adoptarea 
modului de emisie flatterzunge, generând o deplasare 
tensionată a solistului în registrul grav (în octava mare), aflată 
sub presiunea fluidului magnetic, asemenea un marș forțat. E o 
metaforă izbutită a luptei surde, de rezistenţă cotidiană, cu forte 
care (ne) marchează iremediabil existenţa, care induc, în mai 
multe sensuri, starea de ancorare sau captivitate — gravitația, 
inertia, forța centripeta sau dimpotrivă, cea centrifuga... Această 
nouă apariție tematică are caracter de sinteză; ea însumează în 
același discurs nu doar profilul său inedit, ci și, în subsidiar, 

miscarea rotita asociata cu linia ondulata, care se inscrie, din 
timp în timp, printr-un pas-evadare, în spirală. În aceeași frază 
a solistului, se succed segmente improvizatorice rapide, 
intervale-întrebări-mirări/uimiri cu caracter ostinat şi reiterări ale 
„marșului forțat” (mas. 24-27). Acesta apare transpus, în cele 
din urmă, în octava mică, cu atingerea eliberatoare a lui lat, 
potentata de intrarea pianului, pe un flux energetic complet 
schimbat - expansiv, susținut de sarjele ascendente explozive, 
în glissando ale acestuia (ex.12, măs.40-măs.47, p.26-27). 


| >= ep == | 
raa ie, 


- Wh. tes 
solo 


între corzi, instrumente de suflat si pian — având drept vehicule 
de comunicare, formule ornamentale inspirat concepute, 
interferate de glissando-urile exuberante ale pianului. O alta 
trăsătură stilistică ce merită subliniată este translatarea temelor 
solistice, oricât de dificile ar fi, la diferite partide ale orchestrei. 

Asa de pilda, ultima aparitie tematica e preluata, cu mult 
succes, de violoncele, in timp ce trombonul-solist capata aici un 
rol inedit de acompaniator, coborand pana la Sol din abisala, 
deja, contraoctava. 

O alta idee deosebita din cadrul Dezvoltarii e aceea a 
prezentarii variate si totodata in oglinda a Temei A, urmata de o 
tratare inedită a surprinzatorului profil, punctat cu incipit-uri ale 
A-ului initial, pe arcuirile în glissando-uri gravitaționale, de data 
aceasta, ale trombonului (ex.13, măs.75-măs.86, p.34-35) 

niin 


SS = 
= = — =| 


= m = = tt rel Ps 
Tt = a = =f 
dale Saga cia ay aie 


Un segment cu totul special e cel ce se prezinta 
asemenea unei quasi-cadente solistice, într-o prima apariţie, 
rezervată doar exprimării prin intermediul g/issando-urilor ad 
libitum, cu parcurs sinuos, cu traiectorii descendente, percepute 
ca o tânguire prelungă, cu accente tragice, a vocii umane. 
Ținând cont de aceste sonorități deosebit de expresive, 
fragmentul poate fi interpretat în cheie vocală — aceea a unui 
vibrant recitativ. Reiterăm aici același spirit al înnoirilor, 

menţionat in Manifest elitist 2016 pe care l-am extras in motto. 
În cheia lui se evidenţiază reconversia genurilor, in special din 
cele vocale în instrumentale, împletind structurile de tip cult cu 
tiparul folcloric. Astfel, tradiționala cadență solistică devine, prin 
structură, funcţionalitate și mesaj, recitativ instrumental de tip 
lamento, metamorfozat mai apoi, în quasi-cadenta a Il-a, într-un 
tulburător bocet. E un moment de maximizare a capacităţii de 
exprimare-comunicare demonstrate cu măiestrie de 
protagonistul care, in acord cu compozitoarea, uneste, in mod 
pe cat de inspirat pe atat de iscusit, ,vocea” instrumentului cu 
insăși vocea sa (ex.14a, mas.95 - măs.103, p.38-40), 
conturand-o ca voce — la modul ideal, in bocet. 
Q = = = 


ch E == = ===: ==: 

Finalul Dezvoltării e rezervat motivului scării cromatice 
ascendente. El alternează cu cel al mișcării circulare (cu 
expansiune în spirală), asociate cu linia ondulată, înscris pe 
aceeași traiectorie ascendentă. Ascensiunile nu mai sunt 
continue, ele se frâng, apoi se relansează din nou, mereu 
impulsionate de glissando-urile impresionante (efervescente) 
ale pianului, efectuate pe întreaga claviatură, în spirit 
concertant, susținând plenar ascensiunea în sine (ex.15 
măs.110 - măs.112, p.43). Simbolică imagine artistică. 

Repriza variată este anunțată de elementele tematice 
ale segmentului 1 din Prolog. Intervalele-întrebări-uimiri (toate 
devenite compuse) din Tema A nu mai sunt prezentate de solist 
în suită, ci în alternanță cu insertii de improvizații rapide, 
plasate fie în registrul grav (în octava mare), fie în cel acut (în 
cheia sol, in octavele | si a Il-a). În Repriză sunt preluate șarjele 
debordante ale pianului din Dezvoltare, asemenea unui /eit- 
motiv în glissando, în f, ce energizează desfășurările. În ceea 
ce privește orchestra, texturile acesteia au în alcătuire clustere 
(la corzile grave), acorduri de 5 și 2% (la corni) și scări rotite, 
dispuse eterofon, cu sens general ascendent, la viori, apoi la 
viole. Sunt reluate apoi, ad litteram, segmentul 3 al Prologului, 
urmat de segmentul 2, cel cu efecte speciale (vocalizarea 
emisiei) si din nou segmentul 3 — cu profilul său percutat. Este 
reiterată deci, în termeni pe cât de obiectivi, pe atât de muzicali, 
capacitatea versatilă a trombonului. 

Coda evolutivă, cu funcţie de a 2-a Dezvoltare începe 
cu motivul scării rotite, cu evoluţie generală ascendentă și care 
translatează de la viole la instrumentele de suflat din lemn; la 

inceput doar la flaut, apoi si la clarinet si oboi, pentru ca, in cele 
din urma, sa coboare la fagot. E un sens descendent manifest. 
Pe acest fond, trombonul are interventii ornamentale pasagere, 
estetizand contextul, lansand totodata si in aceasta a doua 
Dezvoltare, cu caracter concluziv, motivul intervalelor-intrebari- 
uimiri — un veritabil /eit-motiv al concertului, posibil de asociat, 
dincolo de cuvinte, cu imaginea de real impact psihologic al 
textului poetic al lui Tudor Mihai Cazan (...). Cea de-a doua 
quasi-cadenta a trombonului, instalată la finalul acestei secțiuni, 
se metamorfozeaza, dupa cum am mentionat deja, intr-un 
tulburător bocet, îngânat solo, in glissando, ad libitum, de 
vocea trombonului. pe armonia atât de sugestivă, emisă — cu 
efect de ecou - a unei cvinte perfecte — singura armonie 
considerată strict autentică, din folclorul românesc. Sunt 
momente de virtuozitate improvizatorică de excepție, cu 
autentice efecte timbrale (specifice ethosului folcloric), în care 
inspiraţia, intuiţia precum și capacitatea de a gestiona libertatea 
de exprimare (și nu numai) — la modul absolut, într-un cadru dat 
totuși - sunt calități de referință (ex.14b, mas.174-mas.178, 
p.58-59). 

Originala, uimitoarea cadenta e urmata de o 
subsectiune rezervata orchestrei, in care primeaza sonoritatile 
instrumentelor de suflat, ultima — în aritmetica formei - cu rol de 
acumulare, în cadrul căreia evoluţiile repetitive, metronomice, 
izoritmice de la un moment dat, se asociază cu creșterea 
densităţii sonore, pe un amplu crescendo, texturile constituind 
fondul eufonic — acea oază diatonică de linişte - deasupra 
căruia trombonul mai brodează, cu agilitate, frânturi cromatice 
ornamentale și lansează întrebări. 

Status-quo-ul final e impresionant. Pe cluster-ul 
cromatic compact, instalat la instrumentele cu corzi — cuprins în 
consonanta perfectă de data aceasta a unei cvinte perfecte - în 
sempre piano, ce se interferează cu cele de la pian (în registrul 
grav, în f), respectiv cel de la corni (tot în registrul grav, in mf), 
trombonul solist excelează în intervenţii dantelate, in glissando, 
urmate de salturi ascendente spectaculoase care, în ansamblul 
lor, scad treptat în intensitate - de la f, la mf, apoi la p ajungând 
la pp. Rămân în scenă corzile (vioara |, vioara a Il-a, viola si 
violoncelul), reiterând cluster-ul (între la — mi 1) final, în timp ce 
trombonul abordează improvizatoric emiterea aerata de 
flajeolete, în formule repetitive, pierzând progresiv din 
intensitate, până la dispariţia în eter. Ecourile eterofone 
învăluie, transfigurează. Cluster-ul cromatic, cuprins în cercul 
irizărilor consonantice ale cvintei perfecte, nu e doar un ecou, e 
imaginea chintesentei întregului (ex.16, mas. 210-214). 


Ts a, Ser fu 7 
ex If he lr timah fhs u 


Finalul reflectă un spectacol interior profund, 
spiritualizat, înscris in transcendent. Asemenea sonoritatilor din 
finalul Partii |, si cele înscrise în finalul Partii a Il-a oglindesc o 
stare a spiritului — imuabilă, impalpabilă, esențială. 

Reunirea energiilor expansive cu cele tradand un 
puternic magnetism (marșul forțat al trombonului — ca 
personaj), împletirea fluidului ritmic și/sau a celui energetic, cu 
imponderabilele ornamente sau texturi (în special cele 
spectrale, diatonice, chiar și cele cromatice prinse în cercuri 
consonantice perfecte), completate cu  ascensiunile 
eliberatoare, cu deschideri spre  transcendenţă ale 
instrumentului solist — trombonul, căruia i se alătură și pianul, 
se înscriu într-un alt cerc — cel al celor cinci elemente, care 
conferă echilibru, complexitate și intensitate muzicii Maiei 
Ciobanu. 

Cu o structură formală inspirat adaptată muzicii actuale, 
lucrarea remodeleaza tipare, surmontează condiţii, oferă 
alternative remarcabile de a performa, în toate sensurile și la 
cele mai înalte exigente. 


SUMMARY 


Carmen Popa 
Concerto for trombone and orchestra by Maia Ciobanu 


The last of the composer's concertant works was completed in 
2013. Dedicated to Barrie Webb — lavish name of international 
concerts and festivals, the concert was world premiered by him 
on May 24, 2019 at the Radio Hall, during the 29th edition of 
the International Week of New Music Festival, in the company 
of the National Radio Orchestra, led by conductor Gheorghe 
Costin. The analytical approach revealed in turn "the amount of 
novelty brought to the music" and "the parameters it affects" 
(interferences nuanced by patterns, musical genres, ethos, 
cultures, archetypal intersanjabilities, pluri-temporal 
stratifications, quintessences), a plurivalent aspect that was 
harmoniously intertwined with that of some bold aesthetic 
interferences, as well as with the highlighting of other defining 
stylistic constants — the persuasive narrative flow, the 
enveloping evocative quality. The work is based on alternative 
creative explorations and offers remacable alternative ways to 
be performed. 

